2.3.2023 г.
BG
Официален вестник на Европейския съюз
C 79/1
I (Резолюции, препоръки и становища)
РЕЗОЛЮЦИИ
КОМИТЕТ НА РЕГИОНИТЕ 152-РА ПЛЕНАРНА СЕСИЯ НА КР, 30.11.2022 Г. – 1.12.2022 Г.
Резолюция на Европейския комитет на регионите относно работната програма на Европейската комисия и политическите приоритети на КР за 2023 г. (2023/C 79/01)
ЕВРОПЕЙСКИЯТ КОМИТЕТ НА РЕГИОНИТЕ (КР),
като взе предвид: — Работната програма на Европейската комисия за 2023 г. (1); — Протокола за сътрудничество с Европейската комисия от февруари 2012 г.; — Резолюцията на КР относно приоритетите на Европейския комитет на регионите за 2020—2025 г. (2); — Резолюцията на КР относно предложенията на Европейския комитет на регионите с оглед на работната програма на Европейската комисия за 2023 г. (3); — Годишния доклад на ЕС за състоянието на регионите и градовете, изготвен от КР (4); 1. приветства факта, че работната програма на Европейската комисия за 2023 г. до голяма степен се основава на резултатите от Конференцията за бъдещето на Европа (CoFoE).
Тъй като изпълнението на някои предложения ще изисква изменения на Договорите, КР споделя призива на Европейския парламент и на председателя на Европейската комисия за свикване на Конвент въз основа на член 48 от ДЕС.
Въпреки това КР изразява съжаление, че в Работната програма на ЕК липсват позовавания и конкретни предложения, свързани със заключенията на Конференцията за бъдещето на Европа, които предвиждат по-добро признаване на добавената стойност на регионалните и местните власти за европейската демокрация; 2. приветства подновения ангажимент на Комисията да използва целите за устойчиво развитие като своя обща водеща цел, особено чрез тяхното интегриране в европейския семестър и в инструментите за по-добро регулиране.
КР приканва Комисията да преразгледа пълния потенциал на локализирането на ЦУР, включително в очаквания доброволен преглед на ЕС, за да се постигне устойчиво възстановяване и да се осъществят ЦУР до 2030 г.; 3.
Подчертава, че последиците от продължаващата извънредна ситуация в областта на климата, пандемията от COVID-19, войната на Русия срещу Украйна и настоящите рекордни темпове на инфлация, предизвикани от повишените цени на храните и енергията, както и структурната миграция и хуманитарната криза по границите на ЕС, с особена вирулентност в
(1) (2) (3) (4)
COM(2022) 548 final.
COR-2020-01392-00-00-RES-TRA.
COR-2022-02657-00-00-RES-TRA.
https://cor.europa.eu/bg/our-work/Pages/State-of-Regions-and-Cities-2022.aspx?origin=spotlight